Kanabinoid

**Kanabinoidi** su klasa hemijskih jedinjenja koja obuhvata fitokanabinoide (kiseonik-sadržavajuće C21 aromatične ugljovodonike prisutne u biljci *[[konoplja|kanabis]]*), i hemijska jedinjenja koja oponašaju dejstvo fitokanabinoida, ili imaju sličnu strukturu (npr. endokanabinoidi, koji su nađeni u nervnom i imunskom sistemu životinja, koja aktiviraju kanabinoidne receptore). Najpoznatiji kanabinoid je ∆9-tetrahidrokanabinol (∆9-THC — primarno psihoaktivno jedinjenje kanabisa).

Sintetički kanabinoidi obuhvataju mnoštvo distinktnih hemijskih klasa: klasični kanabinoidi koji su strukturno srodni sa THC-om, ne-klasični kanabinoidi kao što su aminoalkilindoli, 1,5-diarilpirazoli, kvinolini i arilsulfonamidi, kao i eikosanoidi srodni sa endokanabinoidima.

## Kanabinoidni receptori

Pre 1980-ih se pretpostavljalo da kanabinoidi proizvode njihove fiziološke i bihevioralne efekte kroz nespecifične interakcije sa ćelijskim membranama, umesto interakcija sa specifičnim za membranu vezanim receptorima. Otkriće prvih kanabinoidnih receptora tokom 1980-ih je doprinelo rezoluciji te debate. Ti receptori su široko zastupljeni kod životinja, i nađeni su kod sisara, ptica, riba, i reptila. Trenutno su poznata dva tipa kanabinoidnih receptora, nazvanih CB<sub>1</sub> i CB<sub>2</sub>. Smatra se da postoje još nekoliko kanabinoidnih receptora.

## Fitokanabinoidi

 

Fitokanabinoidi, *prirodni kanabinoidi*, *biljni kanabinoidi*, i *klasični kanabinoidi*, su klasa kanabinoida za koju se poznato da se prirodno javlja u znatnim količinama u biljci kanabis. Oni su koncentrovani u viskoznom rezinu koji nastaje u glandularnim strukturama poznatim kao trihomi. Pored kanabinoida, rezin je bogat u terpenima, koji su u znatnoj meri odgovorni za miris biljke kanabisa.

Fitokanabinoidi su skoro nerastvorni u vodi, ali su rastvorni u lipidima, alkoholima, i drugim nepolarnim organskim rastvaračima. Međutim, poput fenola, oni formiraju u većoj meri u vodi rastvorne fenolatne soli u jako alkalinim uslovima.

Svi prirodni kanabinoidi su izvedeni dekarboksilacijom njihovih respektivnih 2-karboksilnih kiselina (2-COOH) (ovaj proces je katalizovan toplotom, svetlošću, ili alkalnom sredinom).

### Tipovi
Više od 85 kanabinoida je izolovano iz biljke konoplje Glavne klase prirodnih kanabinoida su prikazana u tabeli sa desne strane. Sve klase su izvedene iz kanabigerolnog tipa jedinjenja i razlikuju se uglavnom u načinu ciklizacije tog prekursora.

Tetrahidrokanabinol (THC), kanabidiol (CBD) i kanabinol (CBN) su najzastupljeniji prirodni kanabinoidi, i oni su najbolje istraženi. Drugi uobičajeni kanabinoidi su:

* CBG Kanabigerol
* CBC Kanabihromen
* CBL Kanabiciklol
* CBV Kanabivarin
* THCV Tetrahidrokanabivarin
* CBDV Kanabidivarin
* CBCV Kanabihromevarin
* CBGV Kanabigerovarin
* CBGM Kanabigerol monoetil etar

#### Tetrahidrokanabinol
Tetrahidrokanabinol (THC) je primarna psihoaktivna komponenta biljke. Ona olakšava umereni bol (analgetik) i poseduje neurozaštitna svojstva. THC ima aproksimativno jednak afinitet za CB1 i CB2 receptore.

*Delta*-9-tetrahidrokanabinol (Δ9-THC, THC) i *delta*-8-tetrahidrokanabinol (Δ8-THC), oponašaju dejstvo anandamida, neurotransmitera koji se prirodno proizvodi u telu. THC molekuli proizvode stanje za upotrebu kanabisa vezivanjem za CB1 kanabinoidne receptore mozga.

#### Kanabidiol
Kanabidiol (CBD) nije veoma psihoaktivan sam po sebi, i smatralo se da nema uticaja na THC psihoaktivnost. Međutim, nedavne studije su pokazale da su pušači kanabisa sa visokim CBD/THC odnosom manje skloni da dožive šizofreniji slične simptome. Ti nalazi su podržani psihološkim testovima, u kojima participanti doživljavaju manje intenzivne psihozi slične efekte kad se THC intravenozno administrira sa CBD-om (mereno putem PANSS-ovog testa). Kanabidiol nema afiniteta za CB<sub>1</sub> i CB<sub>2</sub> receptore, ali deluje kao indirektni antagonist kanabinoidnih agonista. Nedavno je utvrđeno da on antagonist mogućeg novoog kanabinoidnog receptora, GPR55, GPCR koji je izražen u  i putamenu. Za kanabidiol je takođe pokazano da deluje kao agonist 5-HT<sub>1A</sub> receptora, na koji način deluje kao antidepresant, anksiolitik, i neurozaštitnik.

#### Kanabinol
Kanabinol (CBN) je primarni proizvod THC degradacije, i obično ga ima malo u svežim biljkama. CBN sadržaj se povećava sa THC degradacijom tokom skladištenja, i sa izlaganjem svetlosti i vazduhu. On je veoma blago psihoaktivan. Njegov afinitet za CB2 receptor veći nego za CB1 receptor.

## Endokanabinoidi

Endokanabinoidi su supstance proizvedene u telu koje aktiviraju kanabinoidne receptore. Nakon otkrića prvog kanabinoidnog receptora 1988, naučnici su započeli potragu za endogenim ligandima tog receptora.

### Tipovi endokanabinoidnih liganda
* Arahidonoil etanolamid (Anandamid ili AEA)
* 2-arahidonoil glicerol (2-AG)
* 2-arahidonil gliceril etar (noladin etar)
* N-arahidonoil-dopamin (NADA)
* Virodhamin (OAE)

## Prirodni kanabinoidi

 

## Reference

## Literatura

* 
* 
* 
* 
* 
* 
* 
* 
* 
* 
* 
* 
* 

## Vanjske veze
* Medicinski kanabinoidi 
* Farmakologija kanabinoidnih receptora 
* Međunarodno društvo za kanabinoidna istraživanja